Here is a page extracted from Wikipedia that may contain CSS, HTML, and a lot of unformatted text.

Title: Bugis séla
Content: Bugis séla inggih punika sanganan utawi jaja sané kasub ring Bali. Jaja bugis séla malakar saking séla. Jaja bugis séla puniki ketahnyané mawarna pelung tur ring tengahnyané madaging unti. Bugis séla kawungkus olih daun pisang. Lakar jaja puniki minakadi séla pelung, uyah, santen, kelapa, gula bali, daun pandan miwah yéh. Tata cara ngaryanin jaja bugis séla inggih punika makasami lakar jaja punika kacampur tur kaaduk ngantos alus. Sasampun alus ring tengah adonan punika kagenahang gula bali miwah nyuh makihkih. Sasampunnyané jaja bugis séla punika kawungkus nganggén don biu, salanturnyané kakukus ngantos lebeng. Jaja bugis séla rasannyané manis tur ketahnyané kapanggihin ring pasar-pasar tradisional.

Pustaka 

Jaja Bali
WikiSanganan
Sanganan